Otto Mensing

Otto Mensing (Otto Ludwig Theodor Mensing; * 28. Juli 1868 in Lütjenborg; † 19. August 1939 in Kiel) weer en düütsch Sprookunnersöker.Kieler Straßenlexikon

 Leven 
Otto Mensing weer dat Kind vun de Lehrer Carl Mensing (1816-1876) un sin Fru Johanna Mensing (born Schythe; 1828-1896)Kieler GelehrtenverzeichnisInternationales Germanistenlexikon 1800-1950, Band 3. He harr ok en öller Söster, Christiane (12.7.1852-30.7.1931)Geschichte des Schleswig-Holsteinischen Wörterbuchs. He studeer klassisk Philologie un Germanistik in München un Kiel. 1886 keem he to de Kieler Burschenschaft der KrusenrotterErnst Elsheimer (Hrsg.): Verzeichnis der Alten Burschenschafter nach dem Stande vom Wintersemester 1927/28. Frankfurt am Main 1928, S. 331.. Sien Doktorarbeid schreew he in Kiel in't Johr 1891Dissertation: Untersuchungen über die Syntax der Concessivsätze im Alt- und Mittelhochdeutschen mit besonderer Rücksicht auf Wolframs Parzival. (Germanistik) Philosophische Fakultät, Christian-Albrechts-Universität zu Kiel. Achteran arbeid he as Hölpslehrer in Hadersleven un Flensborg un denn as Överlehrer in Kiel. 1903 habiliteer he sik in KielHabilitation: Deutsche Philologie. Philosophische Fakultät, Christian-Albrechts-Universität zu Kiel. 1917 bleev he denn Professer. Mensing heirood eerst mit meist 50 Johren in't Johr 1918. Sin Fru heet Margarete (born Lindemann; 16.1.1886-14.2.1950).

In't Johr 1921 weer he een vun de Lüüd, de de Nedderdüütsch Bühn in Kiel anfungen hebbt. He weer de Baas in de eersten 13 Johren un speel ok mit as Schauspeeler. Mensing weer ok de Baas vun de Niederdeutsche Sozietät an de Universität Kiel. As dat Radio mit de NORAG 1923/1924 anfung, weer Mensing ok dorbi. He harr en Sennen "Schule des Niederdeutschen" (Nedderdüütsch School), wo he vertell un Vördrääg geev. Dat Book "Niederdeutsches Allerlei", dat 1934 rutkeem, harr de besten Geschichten ut de Sennen to'n Nolesen.Carsten Drieschner: Der "plattdeutsche" Professor oder: was ist ein Experte? Das Beispiel Otto Mensing und das “Schleswig-Holsteinische Wörterbuch". In: Wolkskundliches Wissen. Akteure und Praktiken. Berliner Blätter, Ethnographische und ethnologische Beiträge, Heft 50, Jahr 2009

1937 bleev he en Lidmaat ("korrespondierendes Mitglied") in de Weetenschopsakademie vun GöttingenHolger Krahnke: Die Mitglieder der Akademie der Wissenschaften zu Göttingen 1751–2001 (= Abhandlungen der Akademie der Wissenschaften zu Göttingen, Philologisch-Historische Klasse. Folge 3, Band 246 = Abhandlungen der Akademie der Wissenschaften in Göttingen, Mathematisch-Physikalische Klasse. Folge 3, Band 50). Vandenhoeck & Ruprecht, Göttingen 2001, ISBN 3-525-82516-1, S. 166..

Mensing hett ok en Barg Schoolböker für Düütsch schrewen, to'n Bispill en SprookenlehrbookOtto Mensing: Deutsche Sprachlehre für höhere Schulen. Verlag vun L. Ehlermann, Dresden, den Geschicht vun de düütsch Literatur, ok en düütsch Grammatikbook un en Middelhochdüütsch-Grammatikbook.

 Sleswig-Holsteensch Wöörbook 

Eegen Bidrag över't Wöörbook

All in't Johr 1902 güng dat los mit de Vörarbeiten to en plattdüütsch Wöörbook. De Lüüd in't Land kunnen in de Avisen leesen, dat se hölpen kunnen, Wöör, Snacks, Leeder un anner Saaken ut de plattdüütsch Sprook in Sleswig-Holsteen optoschriewen un na Kiel to schicken. In't Johr 1908 reis Mensing dörch Sleswig-Holsteen vun Dörp to Dörp, fraag de Lüüd ut un geev Vördrag na Vördrag. So kunn he ok Wöör ut all de Kanten opsammeln, wo he keen Wöör vun toschickt kreegen harr. Dat Geld för düsse Arbeid keem vun de Sellschop för Sleswig-Holsteensch Geschicht, de Kommission för Wetenschop, Kunst un Denkmolpleeg in Sleswig-Holsteen, de Sleswig-Holsteensch Universitätssellschop un ok vun de verleden Provinzregeern. 1923 harr Mensing all bummelig 800.000 Seddel mit Wöör tosomen kreegen. As he anfung de Text für de Bookstav A to schriewen, kreeg he dat wies, dat dat so ni wieder gung. Dat weer veel to veel un duer to lang. De Geldgievers wullen sehn, wat dor rut keem un dat Projekt schull ni ewig duuern. Sodennig keem denn en Volksutgaav tostannen. Laater wull he denn mol en grote Utgaav för de Weetenschop schriewen. Dorto keem dat awer ni.

1928 bruuk Mensing keen Lehr mehr an de Uni to moken, dormit he sik heel un deel mit de Plattdüütsch-Forschen befoten kunnGeschichte der Niederdeutschen Abteilung in Kiel..

Dat Sleswig-Holsteensch Wöörbook keem rut twüschen 1925 un 1935. An't Enn harr düüse Volksutgaav fief Bänn.

 Trivia 

In Kiel gifft dat de Mensingstroot, un in Flensborg de Professor-Mensing-Stroot, de beid na Mensing nöömt sünd. In Lütjenborg, wodennig Mensing born is, geef dat ok siet 1964 en Otto-Mensing-SchoolKieler Nachrichten. De höört man siet 2012 dat Förderzentrum Plön to. Se dörf den oolen Naam sachs ni mehr bruken.

 Warken (en poor dorvun) 
 Schleswig-Holsteinisches Wörterbuch. – Korte Utgaav, Verlag C. Donath 1906.
 Sleswig-Holsteensch Wöörbook. – Volksutgaav. Rutgeven bi K. Wachholtz, 1925–1935.
 Volkssprache und Volkskunde bei Theodor Storm. Flensburg 1923.
 Niederdeutsches Allerlei. Volkstümliche Vorträge. Neumünster 1934.
 De holsteensche Rüggeloeper und andere Flugschriften zum Schwedeneinfall in Holstein vom Jahre 1644. Wachholtz-Verlag, Neumünster 1938.

 Kiek ook bi 

 List vun plattdüütschen Schrievers

 Henwiesen 

Kategorie:Plattdüütsch
Kategorie:Boren 1868
Kategorie:Storven 1939
Kategorie:Mann
Kategorie:Burschenschafter in dat 19. Johrhunnert
Kategorie:Börger von Düütschland